STATVTVM est, vt regularis Prima,  Prima sanctæ Mariæ diebus priuatis a festo omnium Sanctorum vsque ad Pascha, quæ ex antiquo more post præmissos Matutinos,  post finitam aliam Psalmodiam in Capella infirmorum ante aduentum Conuentus profunda nocte decantabantur, vsque ad lucis ortum,  signi, quod in infirmaria pulsari mane solet, sonitum differantur. Causa instituti huius fuit, quia  frequenter Psalmodia ab infirmis nondum pro sui prolixitate explicita, Conuentus superueniens eosdem infirmos, immo vniuersos, quos in illa Ecclesia offendisset, expellebat:  quia frequenter media fere nocte, sole adhuc sub terris profundissime occultato, cantabant, Iam lucis orto sidere. Vnde ne tantum mendacium a filiis veritatis coram Deo vlterius proferretur,  ne a rebus verba Dominum precantium ac laudantium discordarent, institutum est. Quod si quis obiiciat, cur non  in cæteris, in quibus consimilis nota mendacij inuenitur, istud correctum non est, quando multa adhuc nocte cantatur, Aurora lucis rutilat, , Aurora iam spargit polum, , Lux intrat, Albescit polus,  multa in hunc modum, Respondeo, velle me quidem valde, vt talia cuncta, si cum pace fieri posset, apud nostros,  vbique corrigerentur. Sed quia, vt æstimo, hoc non potest fieri, verbis magni Gregorij Papæ vtar. Si non possum de agro Dominico multos reportare manipulos, saltem paucos, saltem duos, saltem vnum feram.